
i^Iorbilli,  qui  hac  aestate  Berolini  grassabantur,  me 
commoverunt,  ut  hoc  de  morbo  dissertationem  inau- 
guralem  conscriberem.  Quae  epidemia,  quamvis  etiam 
benignum  prae  se  tulerit  characterem,  tamen  per- 
multa et  decursu  et  exitu  observatione  dignissima 
praebuit.  Mihi  ipsi  contigit,  ut  duce  111.  Osann  sae- 
pius hunc,  de  quo  scripsimus,  morbum  et  observave- 
rim et  curaverim,  ita  ut  nullus  alius  existat,  quem 
tam  saepe  atque  tam  variis  formis  viderim.  Errores, 
lector  benevole,  qui  in  hac  dissertatiuncula  tibi  oc- 
current, benigne  excuses  quaeso,  in  memoriam  revo- 
cans, primum  esse  tironis  in  arte  nostra  opusculum. 

Medicorum  scripta,  quibus  in  dissertatiuncula 
elaboranda  usus  sum,  haec  fuere: 


Kurt  Sprengel,  Versucli  einer  praginutischen  Geschichte  der 
Heilkuiule.  Halle  1800. 

J.  F.  K.  Hecker,  Gescliiclite  der  Heilkmule.  Nach  den  Quellen 
bearbeitet.  Berlin  1822. 

Rliazes,  Continens  de  variolis  et  jnorbillis. 

Forest,  (Pet.)  Observat,  et  curation.  medicinal.  Francofurt.  1602. 

Schenk,  (Joann.)  Observationes  medicae,  rarae,  novae  etc.  Fran- 
cofurt. 1640. 

Riverius,  (Luz.)  Praxis  medica,  Lugdun.  1670. 

Rosen  von  Rosenstein,  (N.)  Ablidlg,  von  den  Masern.  A.  d. 
Schwed.  Goetting.  1763. 

H ome,  Grundriss  der  Arzneiwissenschaft.  a.  d.  Englisclien  Leip- 
zig  1771. 

Wedekind,  In  Roeschlaub’s  Magazin  Bd.  4. 

Ziegler,  Beobachtungen  a.  d,  Arzneiwissenschaften  Leipzg.  1788. 

Heim,  in  Hufelands  Journal  1812  Maerz. 

Aug.  Gottl.  Ricliter,  Spezielle  Therapie  III.  Aullg.  Berl.  1821. 

Me  i er,  Annalen  der  gesatnmlen  Heilkunde  1825. 

Tbomassen  a Thuessink,  a.  d.  Hollaend.  v.  Vezin.  Osna- 
nabriick  1831. 

Peter  Frank,  Behandlung  der  Krankheiteu  der  Menschen.  A. 
d.  Lalein.  von  Sobernheim.  Berl.  1831. 

B aum  ga  er  t n e r,  K.  H.,  Hdb.  der  spec,  Kkhts.  und  Heilgslehre 
u.  s.  w.  Stullgardt  und  Leipzg.  1835. 

C.  W.  Hufeland,  Enchiridion  medicum  1836. 

M o s t,  Encyclopaedie, 

NONNULLA  DE  MORBILLORUM 
HISTORIA. 

K"on  solum  morbillorum  nomen,  quo  significatur»  kleine 
Pest,«  sed  etiam  eorum  descriptio  cum  variolis  con- 
juncta, cui  apud  veteres,  qui  morbillos  variolarum  multo 
magis  perniciosam  speciem  aestimabant,  occurrimus,  su- 
spicari nos  jubet,  quem  horrorem  morbus,  qui  nostris 
temporibus  plerumque  omni  periculo  caret,  iis,  qui  tunc 
erant,  hominibus  injecerit,  quali  furore  genus  humanum 
devastaverit.  — 

Utrum  morbilli  medicis  Graecis  veteribus  innotue- 
rint, non  constat,  imo  ne  verisimile  quidem  est,  quum 
in  libris  Hippocraticis  nullam  hujus  morbi  mentionem 
invenias.  Primi  auctores,  qui  de  hoc  exanthemate  lo- 
quuti  sunt,  medici  fuere  Arabici,  inter  quos  Rhazes 
sub  finem  noni  et  initio  decimi  saeculi  omnium  excel- 
lentissimus perspicuam  et  claram  morbillorum  et  vario- 
larum descriptionem  nobis  reliquit.  Ex  Graecorum  me- 
dicis Synesius  saeculo  undecimo  primus  fuit,  qui  ver-  ' 
sione  operis  Arabici  Zad  ol  Mosa  fer  i.  e.  viaticum 
Reisehandbuch,  quo  Abu  Dschafar  Achmed 

ben  Ibrabim  doctrinam  de  cognoscendis  curandisquc 
morbis  explicavit,  morbilios  commemorat.  Quamvis 
etiam  Abu  Dschafar  morbillos  a variolis  striate  non 
discernat,  et  de  utriusque  morbi  siguis  promiscue  loqua- 
tur, tamen  nullum  exstare  potest  dubium,  exanthema 
illo  in  opere  descriptum  revera  fuisse  morbillos,  nam, 
ut  antea  jam  dixi,  omnes  veteres  medici  diversas  tantum 
species  ejusdem  morbi  variolas  et  morbillos  habuerunt. 
Synesius  utrique  morbo  nomen  sine  dubio  prius  jam 
usitatum  jioifitxi]  a Xoi[x.'og  i.  e.  pestis,  quo  contagii  ejus  ' 
vis  bene  notatur,  indidit  et  quidem  variolis  qp Xv/.raivovarj 
XoiiwtT]  i.  e.  pestis  cum  phlyctaenis,  morbillis  vero 
7.871X1]  xou  Ttvy.vi]  7.oi[Uxi]  i.  e.  pestis  crebra  et  tenuis,  quae 
epitheta  ad  exanthematis  formam  spectant.  Auctor  ille 
Graecus,  qui  saeculo  decimo  quarto  Rhazis  opera  ver- 
tit, morbillos  evloyia  nominat,  quae  denominatio,  ut  ipse 
affirmat,  ab  antiquis  Graecis  scilicet  Syriacis  derivata 
est.  Quando  morbilli  terras  occidentales  invaserint, 
haud  magis  constat.  Saeculo  demum  decimo  sexto  et 
septimo  in  operibus,  quae  For  est,  Schcnk,  Senuert, 
Rive  rius  et  alii  nobis  reliquerunt,  descriptiones  accu- 
ratiores, nulla  vero  momenta  historica  de  temporibus, 
quae  ante  eos  elapsa  sunt,  invenimus.  Omnes,  quos 
dixi,  scriptores  morbum , qui  in  diversis  Europae  regio- 
nibus illo  tempore  grassabatur,  saevum  et  pestilenlialem 
quasi  describunt.  Roscn  ab  Rosenstein  superiori 
sacculo  unius  morbillorum  epidemiae,  quae  1753  IIol- 
miae  pestis  instar  permultos  necabat  homines,  mentionem 
facit.  Saepius  etiam  morbilli  cum  variolis  uno  codem- 
que  tempore  grassantes  observati  sunt,  ita  vero,  ut  cor- 
pora, quae  morbillis  corripiebantur,  a variolis  tuta  ma- 

nerent,  quod  affinitatem  quandam  utriusque  morbi  con- 
tagii probare  videtur.  Quum  vero  nostro  tempore  vac- 
cinatione variolarum  vis  fracta  sit,  mihi  quidem  non  in- 
eptum videtur,  contendere  vim  morbillosi  contagii  in  in- 
dividuis vaccinationi  submissis  etiam  debilitari,  ergo  quo- 
que nostro  tempore  morbillos  plerumque  benignos  tan- 
tum apparere. 

DEFINITIO  ET  DIVISIO  MORBILUORU31. 

Morbilli  illud  nominantur  exanthema,  quod  contagio 
quodam,  provocatum  una  cum  cute  tunicam  gastropul- 
monalem  mucosam  corripit  et  cognoscitur  elatis  maculis, 
initio  discretis,  mox  voro  confluentibus,  quibus  affectio- 
nes catarrhales  et  febriles  antecedunt,  easque  per  totum 
morbi  decursum  comitantur,  quae  denique  maculae  de- 
squamatione  furfuracca  evanescunt. 

Quamvis  etiam  morbilli  rarissime  tantum  sporadice 
occurrant,  sed  plerumque  epidemice  appareant,  divisio  in 
morbillos  sporadicos  et  epidemicos  apud  veteres  aucto- 
res nobis  obvenit.  31ajoris  vero  momenti  sunt  discri- 
mina eorum  secundum  febris  comitantis  characterem  in 
benignos  et  malignos,  qui  maligni  iterum  dividuntur  in 
inflammatorios,  nervosos  et  putridos.  Denique  nonnulli 
a morbillis  veris  spurios  discernunt,  quorum  vero  essen- 
tia ab  aliis  negatur. 

DIAGNOSIS  ET  DECURSUS  MOllRILLORUM 
BENIGNORUM. 

In  morbillorum  decursu  medici  stadium  prodro- 
morum et  febrile,  eruptionis  et  efflorescen- 
ti a e,  denique  d e s q u a m a t i o n i s distinguere  solen  t. 

Iisdem  fere,  quibus  febris  catarrhalis  incipere  solet, 
symptomatibus  morbillorum  quoque  prima  stadia,  scili- 
cet prodromorum  et  febrile,  invadunt.  Aegri  aut  primo 
tantum  die  aut  per  octo  atque  plure»  dies  horripilatio- 
nibus et  frigore,  immixtis  calore  et  sudoribus,  crucian- 
tur. Mox  vero  febris  sese  manifestius  prodit  vehementi 
cum  aegritudine,  magna  siti,  lingua  alba  sed  humida, 
appetitu  prostrato,  tussi  sicca  et  brevi,  quae  adeo  est 
characteristica,  ut  II  e imius  morbillos  tussi  sola  cogno- 
verit; capitis  dolores  aegrotos  infestant,  fauces  ardent, 
pectus  constringitur,  respiratio  fit  frequentissima , vel 
etiam  suspiriosa,  oculi  rubent  et  illacrymant,  lucem  ita 
perhorrescunt,  ut  aperiri  vix  queant.  E naribus  tenuis 
acerque  humor  stillat,  crebras  sternutationes  excitans;, 
haud  raro  accidit,  ut  sanguis  abunde  e naribus  manet, 
quo  oculorum  capitisque  dolores  valde  levantur.  Febris 
ipsa  vespertino  tempore  exarcerbatur , quae  exarcerba- 
tiones  usque  ad  exanthematis  eruptionem  augentur,  et 
saepe  tantum  nanciscuntur  vim,  ut  adultis  deliria,  infan- 
tibus vero  convulsiones  efficere  possint.  Interdum  sta- 
tus gastricus,  vomitus  aut  diarrhoea,  quod  quidem  sae- 
pius in  variolis  evenit,  in  morbillis  quoque  animadverti- 
tur. Quod  ad  hujus  stadii  tempus  attinet,  tres  quatuorve 
di  es  plerisque  in  casibus  sufficiunt,  tamen  non  desunt 
exempla,  ubi  per  octo  dies,  imo  plures  per  hebdomades 
aegroti  hoc  in  stadio  versarentur.  Saepius  etiam  hocce 
stadio  totus  morbus  finitur,  nam  morbillis  grassantibus, 
corpora  febri  cum  omnibus  febris  morbillosac  signis 
pathognomouicis  interdum  corripiuntur,  quam  vero  ex- 
anthema ipsum  non  sequitur.  Haec  febris  morbillosa, 
cujus  Sydcnhamutl  jam  mentionem  facit,  secundum 

ejus  aliorumque  auctorum  observationes  eandem,  quam 
morbilli  ipsi,  tutelam  praebere  dicitur.  Mihi  ipsi  conti- 
git, ut  duos  casus  animadverterim,  ubi  post  febrem  mor- 
billosam  vehementissimam  infantibus,  quorum  fratres  et 
sorores  uno  eodemque  tempore  morbillis  laborarunt, 
exanthematis  eruptio  non  supervenit. 

Secundum  Hei  inii  observationes  excellentissimas, 
quas  in  Hufelandii  annalibus  nobis  reliquit,  secundo 
morbi  die  in  lingua,  velo  palatino,  in  larynge  et  trachea 
primum  — deinde  quarto  die  in  aurium  et  nasi  regione, 
tunc  in  tota  facie  et  in  manibus  maculae  parvae  sub- 
rubrae, quae  mox  transeunt  in  rubriorem  colorem,  pul- 
lulant. Facies  omnesque  maculis  jamjam  obtectae  par- 
tes sensim  intumescunt,  frequentiores  profluunt  lacrymae 
ex  oculis  photophobia  affectis  et  valde  inflammatis. 
Quinto  die  maculae  in  pectore,  abdomine  et  brachiis, 
sexto  denique  in  cruribus  proveniunt.  Non  semper  vero 
his  temporis  spatiis,  imo  modo  prius  modo  tardius,  ma- 
culae prorumpunt.  Quum  autem  paullatim  exanthema 
in  diversis  corporis  regionibus  appareat,  saepe  evenit,  ut 
maculae,  quae  in  cruribus  adhuc  florent,  in  ore  jam  pal- 
lescant. Quod  ad  macularum  formam,  irregularis  est, 
aut  rotunda  aut  ovalis,  cujus  peripheria,  quum  in  mar- 
ginibus color  ruber,  qui  in  media  macula  summum  tenet 
gradum,  pallescat,  non  stricte  circumscripta  est.  In  ma- 
culae centro,  ubi  teste  Wcdekindio  semper  unus  pro- 
minet pilus,  papula  duriuscula  cernitur,  quae  primo 
eruptionis  dic  limpidum  liquorem,  mox  autem  resorptum, 
continet,  ita  ut  cum  scabiei  vesiculis  similitudo  quae- 
dam exstet.  Quo  magis  maculae  excoluntur,  eo  magis 
attollitur  cutis,  ut  lentis  oblique  discisae  formam  obti- 

neat  et  tactu  percipiatur,  qua  forma  sola  Ilei  mi  us 
morbillos  a quovis  alio  exanthemate  discrevit.  A primo 
inde  exordio  maculae  minimae  sunt,  mox  vero  eorum 
circuitus  augetur,  ita,  ut  magnitudinem  unius  vel  etiam 
trium  linearum  obtineant.  Si  omnino  paucae  tantum 
maculae  proveniunt,  nunquam  aequabiliter  per  corporis 
superficiem  diffusae  sunt,  sed  in  locis  trium  vel  etiam 
octo  pollicum  congregatae,  aut  discretae  aut  confluentes, 
aliis  locis  ejusdem  amplitudinis  quoque  macula  destitu- 
tis. Raris  etiam  in  casibus  totum  corpus,  praecipue  in 
adultis,  maculis  obtegitur,  quae  mox  ita  confluunt,  ut 
exanthema  primo  adspectu  a scarlatina  vix  discerni  queat, 
tamen  non  est  difficile,  de  exanthematis  natura  lucem 
sibi  afTerre,  nam  et  papulae  duriusculae  et  maculae  ela- 
tae certissimum  inter  utrumque  morbum  praebent  discri- 
men. Febris  et  affectiones  catarrhales  hoc  in  stadio  le- 
vissimis tantum  morbillis  statim  diminuuntur,  plerumque 
autem  omnia  symptomata  per  viginti  quatuor  aut  tri- 
ginta horas,  saepius  quoque  tres  per  dies  post  eruptio- 
nis initium,  exacerbantur.  Ileimius  ab  eruptione  us- 
que ad  desquamationem  octo,  quatuordecim  usque  ad 
viginti  unum  dies  constituit.  Post  eruptionem  perfectam, 
stadium  intrat  e f fl  o r e s c e n t i a e 5 tempus,  per  quod  vi- 
get, uti  omnia  hujus  morbi  stadia,  non  est  certum;  ex 
Ricbteri  observationibus  plerumque  tribus  diebus  ab- 
solvitur. Eodem  ordine,  quo  maculae  provenerunt,  ite- 
rum evanescunt,  primum  igitur  in  ore  et  facie,  postre- 
mum in  cruribus. 

Simulae  maculae  corpus  derelinquunt;  stadium  de- 
squamationis  apparet.  Facies,  pectus,  artus  et  reliquae 
partes  quasi  farina  conspersae  videntur,  frustulis  ruptae 

ct  siccatae  epidermidis  secedentibus,  quae  squainatim  de- 
cidunt, pruritum  ubique  relinquentia,  non  vero  labem  aut 
vestigium  ullum.  Hoc  processu  tribus  quatuorve  diebus 
finito,  allectiones  catarrhales  et  febriles  paullatim  remit- 
tuntur, manifestis  quidem  crisibus,  uti  sudoribus,  urina, 
raro  etiam  diarrhoea;  illis  in  casibus,  ubi  affectus  ca- 
tarrhales peripneumoniam  effecerunt,  sputa  quoque  pu- 
rulenta observantur.  Non  semper  autem  hae  crises  ma- 
nifestae sunt,  saepe  morbus  lysi,  quae  post  perfectam 
desquamationem  per  octo  aut  quatuordecim  dies  durat, 
finitur.  Rem  revera  ita  se  liabere,  facillime  ex  hisce 
colligere  possumus!  Accidit  scilicet  interdum,  ut  morbil- 
lis jam  evanescentibus  subito  febris  cum  difficili  spiritu 
tussique  molestiori  recrudescat,  aut,  nisi  plane  jam  effu- 
gerit, augeatur,  somnumque  tam  die,  quam  noctu  procul 
arceat,  quod  hoc  vel  illo  casu  a metastasi  seu  morbillo- 
rum suppressione  oriri  potest.  Frequentius  tale  malum 
recidivum  repetendum  est  ab  imperfecta  materiae  mor- 
billosae  ad  cutem  depositione,  qua  de  causa  reliquiae 
ejus  ad  pulmones  delatae  peripneumoniam  facile  excitant. 
Huic  calamitati  eos  inprimis  subjici  censet  Syden ha- 
mus, qui  regimine  et  remediis  calefacientibus  usi  sunt, 
itaque  sanguinem  nimium  exagitando  effecerunt,  quomi- 
nus tota  materies  morbillosa  secerni  et  ad  cutem  pro- 
pelli posset.  A reliquis  hujusmodi  materiae  intus  resti- 
tantibus non  raro  tussicula,  febris  lenta,  alvi  fluxus,  ex- 
siccationi morbillorum  succedunt.  Ab  his  tamen  incom- 
modis liberantur,  ct  perfecte  convalescunt,  ut  adnotat 
Tissot,  qui  in  reliquo  morbi  decursu  aut  sub  ejus 
finem  notabilem  aliquam  evacuationem  habuerint,  uti 
vomitum,  diarrhoeam  inprimis  biliosam,  urinam,  aut  su- 

dorem  largum.  Harum  enim  ope  excreliotmm  febri* 
omnino  solvitur,  aeger  vires  recipit  et  perfecte  sanatur. 
Haec  hactenus  <le  morbillorum  benignorum  diagnosi  et 
decursu. 

■ 

MORBILLI  ANOMALI. 

Morbillorum  vero  decursum  modo  descriptum  aut 
causarum  complicatio,  aut  major  veneni  vis,  aetas,  aut 
vitae  genus,  corporis  constitutio,  aut  aliae  conditiones 
vertere  possunt  in  decursum  periculosum,  itaque  in  exi- 
tum lethalem.  Hos,  qui  aberrant  a consueto  decursu, 
morbillos  medici  vocant  anomalos  et  distinguunt:  inflam- 
matorios, nervosos,  putridos  et  gastricos. 

Morbillos  inflammatorios  ex  inflammationis 
signis  pathognomonicis  facillime  cognoscimus.  Febris 
valde  est  vehemens  cum  pulsu  duro,  magno  et  pleno, 
tussi  permolesta,  gravi  pectoris  oppressione,  faucium  do- 
lore et  oculorum  vehementissima  inflammatione.  Haud 
raro  pleuritis  vera  et  peripneumonia  cum  sputis  cruentis 
et  purulentis,  et  in  infantibus  angina  quoque  membra- 
nacea, qua  aegri  in  summum  adducuntur  vitae  periculum, 
accedunt.  Exanthematis  eruptio  rapide  fit  et  tumul- 
tuose, infantibus  saepe  convulsiones,  adultis  vero  deliria 
una  cum  vehementissimis  capitis  doloribus  superveniunt. 
Eruptione  vero  perfecta,  febris  minime  diminuitur,  imo 
saepius  magis  exacerbatur.  Maculae  ipsae  rubriores  et 
elatiores  sunt.  Epistaxis  et  haemorrhagiae  ex  vasis  hac- 
morrhoidalibus , quae  et  in  infantibus  et  in  adultis  fre- 
quentes animadvertuntur,  symptomatum  vehementiam  le- 
niunt. In  stadio  desquamationis,  quod,  uti  omne  sta- 
dium in  hac  morbillorum  forma,  citius  solito  intrat , in- 

flammationcs  recidivae,  inpriuiis  pneumoniae,  quas  cre- 
bro phthisis  pulmonum  sequitur,  observantur. 

Quod  ad  morbillos  nervosos,  pulmonum  et  tra- 
cheae signa  inflammatoria  in  iis  characterem  vere  inflam- 
matorium non  ferunt,  sed  magis  spasmodice,  vel  etiam 
tussis  convulsivae  symptomata  praebent.  Reactio  syste- 
matis arteriosi  non  est  vehemens,  imo  pulsus  parvus  et 
frequens,  facile  comprimendus  sentitur.  Exanthema  tar- 
dius effloret,  nonnullis  tantum  in  locis  prorumpit,  mox 
pallescit,  iterumque  subito  effugit.  Magis  vero  magisque 
omnia  febris  nervosae  signa  animadvertuntur ; lingua 
sicca  muco  tenaci  atque  fusco,  qui  etiam  apparet  in  tota 
oris  cavitate  et  in  naribus,  obtecta  conspicitur.  Ex 
Richteri  vero  observationibus  lingua  per  totum  morbi 
decursum,  nisi  gastrosis  adsit,  ubi  etiam  aphthae  in  ore, 
faucibus  et  tractu  intestinali  proveniunt,  rubra  manet. 
Mox  quoque  deliria,  subsultus  tendinum,  carphologia  et 
omnia  reliqua  febrem  nervosam  comitantia  signa  adve- 
niunt. Crises  plerumque  imperfectae  tantum,  saepe  cum 
affectibus  nervosis  iteratis,  intrant;  desquamatio  vero 
in  plerisque  casibus  omnino  observari  non  potest. 

Quae  modo  explicavi  morbillorum  nervosorum  signa, 
iterum  invenies  in  morbillis  putridis,  quibus  adhuc 
i adduntur  febris  vere  putridae  symptomata.  Exanthema- 
tis color  ex  rubro  coeruleus  est,  et  inter  singulas  macu- 
las petechiae,  ecchymomata,  interdum  quoque  miliaria 
conspiciuntur.  Sputa  fusca,  tenacia,  sanguine  soluto  im- 
mixta ejiciuntur,  excolitur  pulmonum  oppletionis  major 
aut  minor  gradus,  quae  oppletio  funestum  est  signum, 
plerumque  lethale.  Irruunt  haemorrhagiae  ex  naribus, 
gingivis  et  utero,  quae  una  cum  diarrhoeis,  pestiferum 

seoum  ferentibus  odorem , et  sudoribus  colliquativis 
magnam  virium  inanitionem  mortemque  adducunt. 

Restat  ut  de  morbillis  gastricis  nonnulla  adji- 
ciam; omnes,  quos  status  gastricus  provocare  potest, 
afiectus  cum  morbillis  complicatos  saepenumero  obser- 
vamus. Febris,  qua  haec  morbi  species  stipatur,  nervo- 
sum prae  se  ferre  solet  characterem.  Tussis  praecipue 
molesta  atque  acerrima  est.  Reliquae  affectiones  sunt 
gastroseos  propria  signa,  unicuique  satis  nota. 

Quas  in  medium  protuli,  morbillorum  anomalias 
plcrique  autores  commemorant  probantque.  Exstant 
vero  duae  adhuc  morbi  formae,  quarum  mentionem  qui- 
dem faciunt  auctores,  de  quarum  autem  vera  existentia 
eorum  opiniones  discrepant,  morbilli  spurii  et  febris 
morbillosa. 

Morbillos  nominant  spurios,  qui  varicellarum 
instar  levi  tantum,  aut  nulla  febri  conjuncti,  affectioni- 
bus catarrhalibus  destituti  invadunt,  per  breve  tantum 
tempus  manent,  sine  desquamatione  effugiunt,  morbillis 
genuinis  modo  antecedunt,  modo  succedunt,  itaque  con- 
tra eos  non  praebent  tutelam.  (Vogel’s  Handbuch 
Bd.  IU.  p.  203.  — Metzger’s  Vermischte  med.  Sclirif- 
ten  Bd.  II.  p.  167.)  Huic  formae  opposita  est  febris, 
cujus  supra  jam  mentionem  feci,  morbillosa. 

CAUSAE. 

Conditiones,  quae  morbum  primum  provocarint,  aut 
semel  provocatum  iterum  reducant,  plane  nobis  ignotae 
sunt.  Individua  primis  vitae  annis  ad  hunc  morbum 
praecipue  vergunt,  tamen  vero  adulti  a contagii  vi  non 
sunt  tuti,  dispositio  ad  morbillos  morbillis  tantum  ipsis 

tollitur,  quamvis  exempla,  idem  individuum  saepius  ex- 
anthemate correptum  esse  probantia,  minime  desint,  ta- 
men morbilli  reversi  rarius , quam  variolae  regressae, 
saepius  autem  quam  scarlatina  repetita,  observantur. 
Morbus  contagio  quodam,  quod  volatilius  est,  quam  scar- 
latinae, variolarum  et  pestis  venenum,  diffunditur,  quare 
etiam  fit,  ut  rebus  solidis  non  ita  adhaereat  inque  alias 
regiones  transferatur.  Quin  contagium , quod  praecipue 
aere  atmosphaerico  involutum  est,  ex  aeris  quoque  con- 
stitutione quadam,  cujus  quidem  natura  et  essentia  no- 
bis non  innotuit,  oriatur,  dubitare  non  possumus,  nnde 
etiam  fit,  ut  morbus  huc  vel  illuc,  minime  vero  sicut 
pestis  aut  variolae,  domorum  aut  viarum  ordinem  sequens, 
individua  ad  morbum  opportuna  corripiat,  raroque  tan- 
tum sporadice,  plerumque  epidemice  invadat.  Sin  autem 
morbi  venenum  aeris  illa  constitutione  provocatum  est, 
tunc  praecipue  in  aegrorum  se-  et  excretionibus,  inpri- 
mis  pulmonum  et  cutis  quaerendum  est,  tamen  experi- 
menta docuerunt,  totum  fere  organismum  contagio  quasi 
venenatum  esse.  Insitio  scilicet  morbillorum,  exemplo  a 
variolis  ducto,  tentata  est.  Home  primus  fuit,  qui  hoc 
experimentum  instituit.  Sanguine  ex  aliqua  parte  mor- 
billis obsita  per  levem  incisionem  educto  imbuitur  gos- 
I sypium,  hoc  vulnusculo,  quod  utrique  brachio  ejus,  cui 
inserendi  sunt  morbilli,  inflictum  sit,  imponitur  et  deli- 
gatur. Alii  sanguinis  loco  lacrymas,  salivam  inserunt, 
alii  cutis  squamulis  ab  aegrorum  corpore  defluentibus, 
criscos  inprimis  tempore,  utuntur,  quibus  omnibus  modis 
contagium  in  sana  corpora  transferri  dicitur. 

PATIIOGENIA. 

Veteres  medici,  qui  morbillos  una  cum  varioiis 
descripserunt,  utrique  morbo  unam  eandemque  causam 
subcsse  censuere,  non  sine  omni  jure  quidem,  nam  pro- 
cessus biochemici,  qui  veneno  corpori  insito  efficiuntur, 
in  utroque  morbo  revera  fere  iidem  sunt,  temperati  tan- 
tum diversa  veneni  natura.  Factores  ad  morbillos  pro- 
vocandos necessarii  iidem,  qui  in  varioiis  sunt,  scilicet 
contagium,  sanguis  et  systema  nervorum.  — Omnes 
vitae  processus  reactione  inter  nervorum  et  sanguinis 
systemata  oriuntur,  quae  reactio  si  normalis  est,  sanita- 
tem efficit,  si  res  vero  noxiae  in  organismum  influunt, 
reactio  illa  normalis  tollitur,  morbusque  procreatur,  ita- 
que ad  morbum  provocandum  tres  sunt  necessarii  facto- 
res, sanguis,  nervi  atque  res  quaedam  noxia,  quae  in 
morbillis  procreandis  contagium  est.  Contagium  per 
cutem,  vel  etiam  respirationis  via  primo  aut  sanguinem  — 
dein  per  sanguinem  nervos  — aut,  quod  mihi  magis 
arridet,  primo  per  easdem  vias  nervos  — perque  eos 
sanguinem  male  afficit,  quod  reactione  organismi  pro- 
bari videtur,  nam  symptomata  febrilia  primae  sunt  affe- 
ctiones, quae  contagii  invasionem  sequuntur,  ortae  scili- 
cet ex  nervorum  alienatorum  cum  sanguine  morbosa 
reactione,  qua  deinde  mox  omnia  morbillis  propria  signa, 
quorum  caput  exanthema  est,  existunt.  In  exanthematis 
eruptione  et  in  crisibus  sanguis  autem  praevalet,  nam 
in  morbillis  nervosis  et  eruptio  macularum  et  crises, 
quae  in  morbillis  inflammatoriis  rapide  et  tumultuose 
prorumpunt,  imperfectae  tantum  intrant.  Itaque  ex  mea 
sententia  venenum  organismo  per  nervos  adducitur,  san- 

guine  vero  iterum  expellitur.  Sine  nervis  nullum  oriri 
posse  processum  vitalem,  nemo  est,  qui  neget,  tamen 
non  possum , quin  observationem  vere  dignam  comme- 
moratione, quam  Gatti  nobis  reliquit,  hic  alleram.  Ob- 
servavit scilicet  in  homine  hemiplcgico  et  variolis  corre- 
pto in  sano  tantum  corporis  latere  exanthema  efflore- 
scere; quod  procul  dubio  etiam  factum  esset,  si  morbilli 
illud  individuum  invasissent.  Quod  cute  inprimis  vene- 
num excernitur,  mirari  non  possumus,  nam  primo  cutis 
velut  organon  purgatorium  insigne  nobis  innotuit,  tunc 
vero  contagio,  sicut  medicamentis  ad  singula  organa,  ad 
cutem  propria  affinitas  esse  potest,  ita  ut  sanguinis  cir- 
culatione ad  cutem  delatum,  hic  praecipue  processus 
morbosos,  quibus  etiam  excernitur,  procreat. 

PROGNOSIS. 

Jam  ex  iis , quae  de  morbi  decursu  atque  exitu  iu 
medium  protuli,  elucet,  morbillos  complicationibus  tan- 
tum et  morbis  secundariis  periculum  afferre.  Morbilli 
benigni  et  in  infantibus  et  in  adultis  omni  periculo  ca- 
rent et  feliciter  cedunt,  nisi  decursus  eorum  mala  cura- 
tione aut  pravo  regimine  interrumpatur.  Morbillos  sa- 
lutares interdum  fieri  posse,  ego  ipse  observavi.  Puella 
scilicet  novem  annos  nata,  scrophuloso  instructa  habitu 
jam  ex  primo  vitae  anno  otorrhoea  laborabat  scrophu- 
losa,  quae  remediis  validissimis  cedere  noluerat  et  sur- 

ditatem  provocaverat,  quae  ex  aeris  constitutione  exa- 
cerbationes et  remissiones  praebebat.  Ilacc  propter 
mala  parentes  ab  hujus  urbis  policlinico  quodam  auxi- 
lium petierunt.  Aegrota  inibi  curanda  tradita  per  non- 
nullos menses  remedia  antiscrophulosa  sine  ullo  eventu 

sumsit.  Paullo  post  morbillosae  epidemiae  eruptionem 
aegrota  hujus  morbi  forma  inflammatoria  corripiebatur, 
qua  vehementissimis  capitis  aurisque  doloribus  cruciaba- 
tur; initio  morbi  mucus  ex  aure  copiosior,  quam  unquam 
antea,  effluebat,  mox  vero  omnino  desinebat,  et  aegrota 
morbo  finito  non  solum  otorrhoea,  sed  etiam  a surditate 
plane  liberata  est.  Hujus  sanationis  causa  sat  est 
perspicua,  nam,  uti  saepius  singula  tantum  scrophulosis 
symptomata,  non  autem  scrophulosis  ipsa,  remediis  ce- 
dunt, sic  etiam  hoc  in  casu  otorrhoea,  partialis  scrophu- 
losis in  tunica  meatus  auditorii  externi  depositio,  inflam- 
matione et  crisibus,  quas  totum  cutis  systema  et  in  pri- 
mis meatus  auditorius,  unde  capitis  aurisque  dolores  ve- 
hementissimi,  perpessus  est,  tolli  potuit.  (Confer,  dis- 
sertat. caput  de  morbis  secundariis). 

Prognosis  a febris  charactere  omnino  pendet,  sem- 
per  erit  bona,  si  febris  catarrhali  tantum  similis  manet. 
Ad  dubiam  vel  etiam  malam  prognosis  vergit,  cum  fe- 
bris hanc  vel  illam  complicationem,  praecipue  vero  pu- 
tridam aut  nervosam,  petit.  Individuis  phthisico  habitu 
praeditis  morbilli  praecipue  propter  pulmonum  affectio- 
nes, quibus  saepe  tubercula  cruda  maturescunt,  pericu- 
lum afferunt.  Quo  major  est  morbillorum,  qui  prorum- 
punt, numerus,  eo  majus  quoque  est  periculum.  Si  mor- 
billi sine  desquamatione  celeriter  evanescunt,  aut  interna 
petunt  organa,  semper  malam  augurari  sinunt  progno- 
sin,  nam  si  quoque  mala  accidentia  subito  non  sequun- 
tur, tamen  periculosi  morbi  secundarii  nunquam  deerunt. 
Nunquam  sunt  boni  ominis  sudores  primo  jam  in  stadio 
largi  atque  assidui  cum  urinae  retentione,  nam  in  pleris- 
que  casibus  convulsionum  sunt  prodromi.  Si  magna  las- 

situilo  , et  dolores  artuum  rheumatici  exanthematis  eru- 
ptioni diu  antecedunt,  morbilli  etiam  in  malignum  transire 
solent  characterem.  Quo  tardius  post  febris  invasionem 
exanthema  ipsum  prorumpit,  eo  melior,  quo  celerius,  eo 
pejor  fit  prognosis;  nec  meliora  pollicetur  lenta  et  per 
vices  rediens  eruptio,  quia  naturae  defectum  atque  irri- 
tos facultatis  expultricis  conatus  ostendit.  Malum  ha- 
bent praesagium  maculae  nimis  rubrae,  pejus  vero  ni- 
mis pallidae,  sin  autem  lividum  aut  nigrum  fere  conci- 
piunt colorem , mortem  raro  avertes.  Triste  quoque 
augurium  apparebit,  si  eruptione  jam  ad  finem  vergente, 
aut  jam  exsiccata , febris  aut  affectiones  catarrhales  ni- 
mis vehementes  perdurant.  Pleraque  individua  in  stadio 
desquamationis  morte  abripiuntur,  praecipue  secundo  aut 
tertio  vitae  anno,  et  quidem  complures  pueri,  quam  puel- 
lae. Dentitio  aut  tussis  convulsiva  cum  morbillis  com- 
plicata mala  praebent  prognostica.  In  morbillis  denique 
putridis  maculae  partium  genitalium  gangraenosae  mor- 
tem nuntiant  incipientem. 

MORBI  SECUNDARII. 

Inter  omnes,  qui  morbillis,  aut  malignis,  aut  prava 
curatione  et  aegrorum  malo  post  desquamationem  regi- 
mine turbatis  succedunt,  morbi  frequentissimi  sunt  peri- 
pneumonia  et  tussis  chronica,  quorum  uterque  in  indivi- 
duis habitu  instructis  phthisico  saepenumero  phthisin 
provocat;  quod  peripneumonia  fit,  nisi  plane  resolvatur, 
imo  in  suppurationem  terminetur,  tussi  vero  chronica 
tuberculorum  irritatione  continua.  Saepe  quoque  acci- 
dit, ut  febris  continua  remittens  post  desquamationem 
remaneat,  quae  neglecta,  aut  transitu  in  morbum  acu- 

tam  modo  repente,  modo  lenta  virium  consumtione  ae- 
grotos occidit.  Diarrhoea , quae  saepe  pertinax  atque 
molesta  post  morbum  finitum  perdurat,  transitu  in  dysen- 
teriam, vel  etiam  in  lienteriam,  itaque  virium  consum- 
tione, mortem  arcessere  potest.  Glandularum  tumores,  - 
ascites,  anasarca , morbillos  inprimis  malignos  sequi  di- 
cuntur, tamen  raro  tantum  hi  morbi  secundarii  obser- 
vantur, nam  llcimius  noster,  qui  in  tot  morbillorum 
epidemiis  excellentissimas  collegit  nobisque  reliquit  ob- 
servationes, se  nunquam  hydropes  post  morbillos  vidisse 
profitetur,  saepe  vero  ulcera  colli  furunculis  simillima, 
crustam  lacteam  et  otorrhoeas  (Confer,  dissert.  cap.  de 
prognosi).  Ophthalmia,  quae  interdum  remanet,  saepius 
in  dacryocystoblennorrhoeam  et  haec  in  ulcera  corneae 
transit. 


CADAVERUM  DISSECTIO. 

In  cadaverum  sectione  inflammationis  laryngis,  tra- 

cheae,  bronchorum,  pulmonum  parenchymatis,  pleurae  et 
fractus  intestinorum  vestigia  inveniuntur.  Lieutaud 
omnes,  quas  modo  dixi,  organorum  partes  morbillis  ipsis 
obtectas  invenit.  In  iis,  qui  morbis  secundariis  defuncti 
sunt,  individuis  omnes,  quas  illi  provocarunt,  in  diversis 
organis  mutationes  et  alienationes  conspiciuntur.  Exul- 
cerationes, hepafisationes  in  pulmonibus  post  morbillo- 
rum exitum  in  phthisin,  aut  peripneumoniam , concre- 
menta polyposa  in  larynge  et  trachea  in  iis,  qui  angina 
membranacea  mortui  sunt,  ulcera  in  tractu  intestinali 
ctc.  etc.  inveniuntur. 

CURATIO. 

1 11  quaque  morbillorum  benignorum  epidenua  mor- 
billos  sine  artis  nostrae  auxilio,  natura  tantum  adjuvante, 
ad  faustum  perduci  finem,  imo  saepius  tam  leves,  tam 
faciles  interdum  esse,  ut  aegroti  ne  lectum  quidem  pe- 
tant, experientia  saepissime  nos  edocet.  Duo  vero  sunt, 
uti  in  variolis,  sic  etiam  in  morbillis  indicantia;  respi- 
ciat  scilicet  medicus  venenum  et  febrem.  Jam  supra  de- 
monstravi, morbillorum  venenum  non  eruptione  exan- 
thematis sola  corpus  jam  effugere,  sed  potius  per  totum 
morbi  decursum  excerni , quare  summa  adhibenda  est 
cautela,  ne  veneni  excretio,  quae  paullatim  tantum  fit, 
prava  curatione,  aut  malo  regimine  interrumpatur.  Igi- 
tur aegroti,  ut  Ilufelandius  suadet,  per  quatuordecim 
dies  aestivo  tempore,  per  tres  vero  hebdomades  hieme, 
lectum  relinquere  non  debent,  ut  semper  ab  omni  refri- 
gerio tuti  sint  aegri,  sit  assiduo  temperatura  cubiculi  XV 
usque  ad  XVI0  R.,  tamen  respiciendum  est,  ne  nimium 
in  modum  aegroti  incalescant.  Occlusis  fenestris  solis 
radii  arceantur,  ne  oculi  luce  nimia  irritentur.  Jam  ad 
singulorum  stadiorum  curationem  procedamus. 

Si  in  stadio  febrili  febris  magis  inflammato- 
rium characterem  prae  se  fert,  modice  tepida  eademque 
semper,  nunquam  vero  nimis  calida  temperatura  adhi- 
benda est,  et  diaeta  antiplilogistica,  blanda.  Detur  ae- 
grotis aqua  ex  hordeo  aut  oryza,  aut  ex  pane  decocto, 
quae  diluit,  demulcet  leviterque  alit,  eodem  spectant  fru- 
ctus acido-dulccs,  uti  pruna,  cerasa,  pyra,  mala  et  simi- 
lia, quae  eo  magis  laudanda  sunt,  si  aegroti  laborant 
alvo  tarda.  Hoc  regimen  diaetcticum  morbillis  benignis 

hoc  in  stadio  plerumque  sufficit.  Iis  tantum  in  casibus, 
ubi  febris  magnum  inflammationis  gradum  tenet,  una  cum 
respirationis  organorum  magna  irritatione,  nitrum  depu- 
ratum in  decocto  althaeae  solutum,  potionem  Riveri,  aut 
ammonium  muriaticum  cum  tartaro  stibiato,  salia  neutra, 
decocta  mucilaginosa  et  infusa  demulcentia  in  auxilium 
vocare  possumus.  Contra  tussim  spasmodicam,  ergo  ner- 
vosam, antispasmodicis,  uti  hyoscyamo,  aqua  laurocerasi, 
vel  etiam  opio  et  sinapismis  utamur.  Oculorum  inflam- 
matio lacte  tepido,  decocto  malvae  et  mucilagine  semi- 
num cydoniorum  cum  aqua  rosarum  leniri  quidem  sed 
non  removeri  potest,  quum  sit  uti  etiam  tussis  pathogno- 
monicum.  Hoc  temporis  momentum  llufclandius  aptis- 
simum esse  dicit,  ad  complicationes  et  irritamenta  no- 
xia arcenda,  uti  sordes  primarum  viarum  et  praecipue, 
quae  haud  raro  tunc  intrat,  peripneumoniam.  Si  revera 
signa  peripneumoniae  animadvertuntur,  in  individuis  ro- 
bustis et  plethoricis  adultis  venacsectione , in  infantibus 
vero  hirudinibus  sanguis  usque  ad  symptomatum  remis- 
sionem mitti  debet.  Alvus  praeter  modum  compressa, 
aut  si  ex  aliquot  jam  diebus  nihil  dejecit,  lenibus  ecco- 
proticis,  uti  manna,  tamarindorum  fructibus,  tinctura  rhei 
aquosa,  aut  clysmatibus  laxanda  est. 

In  stadio  eruptionis  etefflorescentiae  ean- 
dem rationem  in  aegris  curandis  continuemus,  semper 
respicientes  pectoris  organa.  In  maximum  aegroti  ad- 
duci possunt  periculum,  si  exanthema  aut  refrigerio,  aut 
animi  affectionibus,  aut  vitiis  diaeteticis  corporis  super- 
ficiem fugit  et  interna  organa  petit,  tunc  summa  ope  eo 
enitendum  est,  ut  morbillos  iterum  ad  corporis  superfi- 
ciem eliciamus,  aut  si  hoc  fieri  nequit,  crisin  per  cutem 

adjuvemus.  Si  post  exanthematis  regressum  symptomata 
mali  ominis  non  animadvertuntur,  sed  excretiones  criti- 
cae, uti  sudores,  urina  aut  modica  diarrhoea  intrant, 
tunc  natura  ipsa  organismum  in  integrum  restituit,  et 
aegroto  nil  opus  est,  nisi  regimen  diaphoreticum.  Sae- 
pius vero  post  morbillorum  regressum  organa  primaria, 
uti  cerebrum  ejusque  tunicae,  pulmones  et  tractus  inte- 
stinalis inflammantur,  magna  cum  febri,  deliriis  aut  con- 
vulsionibus. Hanc  inflammationem  metastaticam  quam 
celerrime  depugnandi  prima  est  indicatio  et  praecipua, 
quam  ad  rem  pertinent  sanguinis  detractiones,  nitrum, 
calomelas  aliaque  remedia  antiphlogistica,  dein  sinapismi 
et  vesicatoria,  inunctiones  olei  crotonis,  unguenti  e tar- 
taro  stibiato  ad  loca  affecta.  Si  inflammationum  fracta 
est  vis,  tunc  fausto  cum  eventu  remedia  diaphoretica  dan- 
tur, quem  ad  finem  Hufelandius  inprimis  camphoram 
cum  nitro  laudat.  Si  denique  aegrotus  post  exanthema 
regressum  summo  virium  inanitionis  gradu  corripitur, 
spasmis  et  convulsionibus  torquetur,  tunc  remedia  dia- 
phoretico antispasmodica,  uti  camphora  cum  spiritu  Mi n- 
dereri,  liquor  cornu  cervi  succ. , moschus,  opium,  sina- 
pismi et  inprimis  balnea  modice  calida,  in  auxilium  vo- 
canda sunt. 

Quod  attinet  ad  stadium  d e sq  u a m a t i o n i s ab 
omni,  ut  saepe  putant,  periculo  aegroti  minime  liberati 
sunt,  imo  maximum  praebet  periculum,  nisi  summa  cum 
cautela  ab  omni  refrigerio  aliisve  causis  noxiis  aegroti 
defendantur,  quia  hoc  in  stadio,  ut  jam  supra  comme- 
moravi, crises  incipiunt  et  sensim  sensimque  in  lysin 
transeunt.  Regimen  igitur  diaphoreticum  proxima  cum 
circumspectione  adhiberi  debet,  quem  ad  finem  Rich- 

ter  nonnullas  doses  ammonii  acetici  interdum  sumendas 
suadet.  Sed  non  solum  cute,  verum  etiam  aliis  viis , e. 
g.  renibus,  alvo,  acrimoniam  morbillosam  ex  organismo 
natura  pellere  studet,  quare  aucta  urinae  secretio,  et  diar- 
rhoea animadvertitur,  quae,  nisi  modum  excedit,  omnino 
non  est  coercenda,  quum  morbus  hoc  modo  faustissimo 
cum  eventu  finiatur. 

Restat,  ut  de  morbillorum  malignorum  cura- 
tione nonnulla  adjiciam  et  primum  illorum,  qui  inflam- 
matorio cum  charactere  invadunt.  Inflammatorii 
illi  sunt  morbilli,  quorum  febris  omnia  syuochac  signa 
pathognoinonica  prae  se  fert,  uti  pulsum  durum,  vali- 
dum, plenum  cum  magna  pectoris  oppressione,  tussi  ve- 
hementi, magna  oculorum  atque  organorum  respirationi 
inservientium  inflammatione.  Si  haec  signa  adsunt,  ap- 
paratus antiphlogisticus  statim  afferendus  est,  inprimis 
autem  sanguinis  pro  virium  ratione  detractiones , quae 
usque  ad  symptomatum  remissionem  iterandae  sunt.  In- 
fantibus hirudinum  applicatio  sufficit,  adultis  vero  venae- 
sectiones  tantum  auxilium  afferre  possunt.  Pulmonum 
debilis  constitutio,  habitus  phthisicus,  sanguinis  missio- 
nes multo  magis  indicant.  Sydcn  hamus  in  infantibus 
quoque  venaesectiones  instituit  earumque  administratio- 
neni  commendat,  tamen  hirudines  propter  nimiam  san- 
guinis, quae  detrahi  possit,  copiam  semper  sunt  praefe- 
rendae. Post  sanguinis  missionem  alia  remedia  antiphlo- 
gistica  adhibere  possumus,  quorum  optimum  semper  erit 
ammonium  muriaticum ; acida  vegetabilia  et  nitrum  mi- 
nus propter  pulmonum  irritationem  apta  sunt.  Clysmata 
cum  oxymelie  squillitico  adhuc  laudata  sunt.  Inflamma- 
tionis vi  fracta,  morbilli,  benignorum  iustar  curentur. 

Complicatio  morbillorum  cum  febri  nervosa 
eandem,  quam  febris  nervosa  ipsa,  respectu  vero  morbi 
primarii  habito,  poscit  curationem.  Primo  et  secundo 
morbi  in  stadio  remedia  valde  excitantia  non  sunt  lau- 
danda, eorumque  usus,  inpriinis  si  allectiones  inflamma- 
toriae cum  nervosis  conjunctae  adsunt,  maximum  afferre 
potest  periculum.  Contra  tales  inflammationes  topicas, 
ubi  propter  statum  nervosum  sanguinis  detractiones  in- 
stitui non  debent,  praeter  omnia  alia  fausto  cum  eventu 
rubefacientia  et  vesicatoria  pugnabunt,  quibus  etiam  inun- 
ctiones linimentorum  volatilium  adnumerandae  sunt. 
Tertio  vero  et  quarto  in  stadio  medicamina  excitantia 
magis  jam  apta  sunt,  uti  Valeriana,  Serpentaria,  Senega, 
inprimis  Campbora  et  in  gravissimis  casibus  Moschus, 
Castoreum  et  tunc  praecipue  Opium,  si  tussis  permo- 
lesta spastica  et  pervigilia  aegrotos  vexant;  Vinum  vero, 
Acida  et  Naphtha  ab  aegris  non  bene  feruntur.  A re- 
frigerio et  cubiculi  temperaturae  mutatione  aeger  ut  tu- 
tus sit  iterum  iterumque  imperari  oportet,  nam  hac  prae- 
cipue morbillorum  complicatione  saepe  ex  levissimis  cau- 
sis periculosissimas  metastases  medici  observant. 

Morbilli  putridi,  qui,  ut  supra  demonstravimus, 
nihil  aliud  sunt,  nisi  complicatio  morbi  cum  febri  pu- 
trida, etiam  febris  putridae  curationem  exigunt.  Hae- 
morrhagiae ex  naribus  colliquativae , quas  haec  morbil- 
lorum forma  sccum  ferre  solet,  praecipue  omnem  medici 
attentionem  et  artem  postulant,  quibus  summa  cum  per- 
tinacia saepe  resistunt.  Adstringentibus  igitur  externe 
et  interne  adbibitis  eas  quam  celerrime  ut  supprimamus, 
niti  debemus.  Remedia,  quae  hunc  ad  finem  laudantur,  sunt 
alumen,  Acidum  phosphoricum,  Catcchu,  si  hisce  reme- 

diis  haemorrhagiae  non  cedunt,  nares  et  choannes  spon- 
giis obturare  licet.  Praeter  haec  jam  in  medium  prolata 
medicamenta  China  et  acida  mineralia  indicata  sunt.  In 
infantibus  praecipue  Extractum  chinae  a medicis  lauda- 
tur. Si  vero  Acidis  mineralibus  uti  volumus,  neccsse 
est,  valde  diluantur  et  mucilaginosis  et  demulcentibus 
insolvantur  remediis,  ne  organa  respiratoria  incitent,  tus- 
simque augeant. 

Jam  gradum  facio  ad  morbillorum,  quos  dicunt 
gastricos,  curationem.  Cavendum  est,  ne  initio  morbi 
quodque  symptoma  gastricum,  uti  linguam  obtectam, 
nauseam,  vel  etiam  vomitum,  pro  complicatione  gastrica 
habeamus,  nam  saepenumero  tales  affectiones  gastricae 
nil  aliud  sunt,  nisi  reactio  ventriculi  in  contagium.  Si 
autem  revera  adest  complicatio  gastrica,  quam  cognosci- 
mus ex  vehemenfissimis  capitis  doloribus,  anxietate  per- 
molesta praecordiorum,  sicca  et  cruciante  tussi,  caete- 
risque,  quae  jam  supra  in  descriptione  hujus  morbi  for- 
mae explicavimus,  signis,  tunc  remedia  evacuantia  indi- 
cata sunt,  aut  emetica,  si  sordes  sursum,  aut  eccopro- 
tica , si  deorsum  turgent,  tamen  vero  semper  emetica 
praeferenda  sunt,  quia  scilicet  crisin  per  cutem  adjuvant, 
sordes  celerrime  removent,  omniaque  reliqua  symptomata, 
uti  tussim  et  anxietatem  praecordiorum  cum  capitis  dolori- 
bus vehemenfissimis  mitigant  et  exanthematis  eruptionem 
accelerant.  Iis  tantum  in  casibus,  ubi  nullum  exstat  du- 
bium quin  sordes  revera  deorsum  turgeant,  eccoprotica 
adbibere  debemus,  quae  semper  derivatione  per  fractum 
intestinalem  crisin  per  cutem  et  exanthematis  eruptionem 
maxime  necessariam  retardant.  Aptissima  hunc  ad  finem 
remedia  sunt  Manna  i sal  Scdlitzense,  Pulpa  tamarindo- 
rum,  Kali  accticum  aliaquc. 

PROPHYLAXIS. 

Jani  supra  morbillorum  insitionis  et  modi,  quo  a 
diversis  medicis  instituta  sit , mentionem  fecimus.  Ilaec 
insitionis  experimenta,  quamvis  etiam  saepius  bono  cum 
eventu  instituta  sint,  perpaucos  tantum  sectatores  inve- 
nerunt. Illis  tantum  in  casibus,  ubi  malignae  epidemiac 
invadunt,  morbillorum  insitio  fortasse  idem,  quod  vac- 
cinatio, commodum  atque  tutelam  praebere  potest,  quae 
in  benignis  vero  epidemiis  omnino  rejicienda  est,  nam 
affectiones  genuini  morbi  tunc  non  multo  molestiores, 
imo  saepius  mitiores  sunt,  quam  reactio  post  contagii 
insitionem.  Commendant  quidem  medici  aegrotorum  a 
sanis  segregationem,  prophylaxin,  quae,  si  accuratius 
perspicitur,  certe  ridicula  est,  nam  ubi  propensio  ad 
hunc  morbum  individuis  non  decst,  separatio  ab  aegris 
nil  efficere  potest,  nisi  etiam  aer  atmosphaericus , quo 
vero  nullum  carere  potest  individuum,  ab  iis  arceatur. 
Si  vero  opportunitas  decst,  tunc  etiam  non  refert,  ubi 
sani  versentur,  ego  ipse  in  praxi  pauperum  infantes 
morbillis  infectos  per  totum  morbi  decursum  cum  sanis 
in  uno  lecto  sine  ullo  damno  dormientes  saepenumero 
vidi.  Saepius  etiam  parentibus  commendavi,  ut  sanos 
cum  aegrotis  lecto  conjungerent,  nam  illis  in  casibus, 
ubi  sanos  morbillorum  contagium  invadebat,  revera  pro- 
pter morbillorum  benignitatem  atque  eorum  contra  epi- 
demias,  quae  alio  tempore  apparere  possent,  malignas 
vim  tuendi,  optimum  erat  prophylacticum.  Fumigatio- 
nibus denique  muriaticis,  sicut  contra  omnes  febres 
contagiosas,  contra  morbillos  quoque  uti  possumus,  quae 
vero,  simulae  affectiones  catarrhales  exacerbantur,  sta- 
tim  suspendi  debent. 


VITA. 

(yustrini  XXV.  die  mens.  Februarii  anno 
MDCCCXV.  ego  Augustus  Kudolphus 
E rd mannus  Brusclij,  patre  Augusto,  rei 
frumentariae  praefecto  regio,  matre  Ile  urica 
de  gente  Stengel,  quibus  parentibus  salvis 
pio  animo  laetor,  natus  et  confessioni  evan- 
t^elicae  addictus  sum.  Primis  literarum  ele- 
mentis  Berolini  in  gymnasio  Joacbimico  im- 
butus frequentavi  scholam  Rathnoviensem  su- 
periorem, gymnasium  Brandenburgense,  deni- 
que vero  gymnasium  Sundense,  quod  directore 
Cei.  Xizze  per  longam  annorum  seriem  ad- 
huc floreat.  Deinde  a.  MDCCCXXXIV.  te- 
stimonio maturitatis  instructus  inter  cives  re- 
ceptus sum  Instituti  medico -chirurgici  Fride- 
rico  - Guifelmiani  et  per  quadriennium  liasce 
virorum  III.  et  Cei.  audivi  lectiones: 

Cei.  Wolff  sen.  de  bodegeticc,  logice 
et  psychologia;  111.  Link  de  historia  naturali 
et  hotanice;  C ei.  Tu  rte  de  physice  et  phar- 
macia;  111.  Mitscherlich  de  chemia;  111. 
Mu  e 11  er  de  anatomia  universa,  de  anatomia 
sensuum  et  de  physiologia;  111.  Schlemm 
de  osteologia,  splanchnologia  et  syndesmolo- 


gia,  qui  viri  etiam  cadaveribus  rite  secandis 
me  erudiverunt;  111.  Fr.  Hufeland  de  patho- 
logia  generali,  semiotice  et  therapia  tam  ge- 
nerali quam  speciali;  Cei.  Eck  de  physiolo- 
gia; 111.  Horn  de  pathologia  et  therapia  spe- 
ciali, de  morbis  syphiliticis  et  psychicis;  111. 
Hecker  de  encyclopaedia  medica,  de  patho- 
logia et  therapia  speciali,  de  Celsi  libris  et 
de  historia  medica;  111.  Osann  de  materia 
medica;  Cei.  Casper  de  arte  formulas  me- 
dicas concinnandi  et  de  medicina  forensi ; Cei. 
Kluge  de  arte  fascias  rite  imponendi,  de  os- 
sibus fractis  et  luxatis,  de  chirurgia  generali, 
de  arte  obstetricia,  de  akiurgia;  11.  Jueng- 
ken  de  chirurgia  speciali,  de  ophthalmiatriee 
et  de  akiurgia;  Cei.  Froriep  de  anatomia 
chirurgica  et  de  akiurgia. 

Postremo  scholis  clinicis  interfui  medicis, 
chirurgicis,  obstetriciis,  ophthalmiatricis  et  me- 
dico-forensibus  virorum  111.  et  Cei.  W o 1 ff  jun., 
Beat.  Bartels,  Osann,  Rust,  de  Graefe, 
Dieffenbach,  J u e n g k e n , Warner, 

Kluge. 

Maximas  omnibus  hisce  viris  gratias  ago. 

Jam  vero  tentaminibus  tam  philosophico, 
quain  medico  et  examine  rigoroso  coram  me- 
dicorum ordine  gratioso  rite  absolutis,  spero 
fore,  ut  summi  in  medicina  et  chirurgia  ho- 
nores in  me  conferantur. 


THESES. 

1.  Blennorrhoea  sjpbilitica  non  existit. 

2.  Mercurius  in  curandis  morbis  syphiliticis 
semper  curationi  antiphlogisticae  praefe- 
rendus est. 

3.  Delirium  tremens  non  vetat  venaesectionem. 

4.  Libelli  medici  populares,  qui  dicuntur,  ma- 
gis nocent,  quam  prosunt. 


